წიკუხისმაღალი
წიკუხისმაღალი — მთა საქართველოში, მცხეთა-მთიანეთის მხარეში, დუშეთის მუნიციპალიტეტში. მდებარეობს თუშეთ-ხევსურეთის კავკასიონის მთავარ ქედზე, მდინარე ასას მარჯვენა შენაკადის — წყაროსთავის სათავეში. სიმაღლე ზღვის დონიდან 3066 მ. აგებულია ლიასის ასპიდური ფიქლებით, თიხაფიქლებითა და ქვიშაქვებით. დასავლეთ, ჩრდილოეთ და აღმოსავლეთ კალთები ციცაბო და კლდოვანია, სამხრეთი შედარებით დამრეცი. ზოგან შემორჩენილია მყინვარული ფორმები. წიკუხისმაღალი უმეტესად შიშველია, აქა-იქ არის ალპური ბალახმცენარეული.